b'\n_START_ARTICLE_\nChao (valuta)\n_START_PARAGRAPH_\nChao (poenostavljeno kitajsko \xe9\x88\x94,tradicionalno kitajsko \xe9\x92\x9e) je bil uradni papirnati denar kitajske dinastije Yuan. Od starej\xc5\xa1ega papirnatega denarja jiaozi se je razlikoval po tem, da je bil prvi papirnati denar v zgodovini Kitajske, ki se je uporabljal kot prevladujo\xc4\x8de pla\xc4\x8dilno sredstvo._NEWLINE_Leta 1294 je Gajkatu kan posku\xc5\xa1al dose\xc4\x8di nadzor nad dr\xc5\xbeavnimi financami, zato je v Ilkanatu uvedel papirnat denar, ki je bil zelo podoben yuanskemu chau in je imel celo kitajske napise. Njegov poskus je bil popoln polom, njega samega pa so kmalu zatem ubili.'